Dúirt an Coimisiún Eorpach nach n-athrófar a shocrú maidir le fágáil na Breataine ón Aontas Eorpach (AE).

'Is é an margadh atá déanta idir AE agus an Bhreatain an ceann is fearr agus an t-aon cheann is féidir a bheith ann' a dúirt an Coimisiún.

Dúirt Príomh Aire na Breataine,Theresa May go leanfaidh sí uirthi ag caint le ceannairí Eorpacha eile féachaint le cinnteachtaí a fháil, ionas nach mbeadh feisirí parlaiminte i Westminster chomh faiteach céanna faoin margadh atá déanta aici maidir le Breatimeacht.

An Príomh Aire Theresa May

Tá litir scríofa ag 200 feisire chuig an bPríomh Aire May, ag achainí uirthi a rá go neamhbhalbh nach féidir glacadh leis an Bhreatain ag fágáil an AE gan aon mhargadh.

Tuigtear gurb í an tseachtain seo chugainn a chaithfear vóta i bParlaimint Westminster ar mhargadh Theresa May, agus meastar go ndiúltófar dó.

I Kent i Sasana inniu ghlac 80 leoraí páirteach i gcleachtaí inar insamhlaíodh plean tráchta sa tír sa gcás is gur Breatimeacht gan socrú a bheadh i gceist.

Dúradh gur cur amú ama a bhí sna cleachtaí, agus gur ró-mhall anois é ag an Bhreatain a bheith ag déanamh a leithéid.